Et eksempel på en sådan grav stammer fra [[Fyrkat]] i [[Danmark]], der også er den rigeste grav, der kendes i området.<ref>{{Cite web |url=http://natmus.dk/sw73796.asp |title=National Museet: Vølven fra Fyrkat |access-date=28. februar 2010 |archive-date= 6. april 2010 |archive-url=https://web.archive.org/web/20100406084611/http://natmus.dk/sw73796.asp |url-status=dead }}</ref> Hun var blevet begravet i en vogn, hvor hjulene var blevet fjernet, men var kun iklædt en enkelt lang kjole. Omkring tæerne havde hun ringe, hvilket tyder på, at hun ikke havde haft fodtøj, da hun blev begravet. Hun havde et hovedspænde fra [[Gotland]], der kunne bruges som beholder. Ved fødderne var der en æske, der indeholdt forskellige genstande; fx [[ugle]]gylp og små knogler fra fugle og [[pattedyr]]. Hun havde også fået en pung, som indeholdt frø fra [[bulmeurt]], der - hvis de kastes ind i et bål - kan udvikle en mildt hallucinerende røg. Graven indeholdt også en lille sølv[[amulet]], udformet som en [[stol]]. Denne type amulet kendes også fra andre kvindegrave. Desuden var der en række andre genstande, der stammede fra [[Finland]] og [[Rusland]].<ref name="Harrison56-57">Harrison & Svensson 2007:56-57</ref>
[[Fil:Freyja in silver.jpg|thumb|En pendant af sølv fra Hagebyhöga, udstillet på nationalmusseet i [[Stockholm]].]]
En anden rig kvindegrav er [[Osebergskibet|Oseberggraven]] fra Norge. Den indeholdt ligene af to kvinder. De rige gravgaver tyder på, at den ene eller begge spillede en vigtig rolle politisk og måske også religiøst, eventuelt som gydjer. Den yngste var i 50'erne med gode tænder, og må have fået god ernæring. Den ældste kvinde havde en læderpung på sig med [[Hamp (art)|cannabisfrøi]]. Hun led af fremskreden [[kræft]] og har muligvis fået det med som smertelindring.<ref>[https://www.khm.uio.no/besok-oss/vikingskipshuset/utstillinger/oseberg/skjelettene.html To velståande kvinner - Kulturhistorisk museum<!-- Botgenereret titel -->]</ref> Flere af genstandene i graven knyttes til sejd og vølver, fx en stav af træ og i en pung.<ref name="Harrison57">Harrison & Svensson 2007:57</ref>
Folkeminde